open-index/open-wikipedia-markdown huggingface dataset:
বাংলাদেশ জুডিসিয়াল সার্ভিস এসোসিয়েশন

**বাংলাদেশ জুডিসিয়াল সার্ভিস এসোসিয়েশন** বাংলাদেশের জেলা আদালতে কর্মরত বিচারকগণের সংগঠন। সংগঠনটির  ইতিহাসে প্রথমবারের মত গত ৩০ অক্টোবর, ২০২৪ গণতান্ত্রিক ভাবে ৪৫ সদস্য বিশিষ্ট পুর্ণাংগ নির্বাহী কমিটি নির্বাচিত হয়।https://www.kalbela.com/national/134561 উক্ত নির্বাচনে ২০২৪-২০২৫ মেয়াদে সভাপতি নির্বাচিত হন জনাব আমিরুল ইসলাম এবং মহাসচিব নির্বাচিত হন জনাব মাজহারুল ইসলাম।

## ইতিহাস
১৯৪৭ সালের ১৩ অক্টোবর গৃহীত গঠনতন্ত্রের মাধ্যমে যাত্রা শুরু করে 'ইস্ট পাকিস্তান সিভিল সার্ভিস (জুডিসিয়াল) এসোসিয়েশন'। পরবর্তীতে বাংলাদেশ স্বাধীন হওয়ার পর জুডিসিয়াল ক্যাডার বাংলাদেশ সিভিল সার্ভিসের অন্তর্ভুক্ত হয়। সংগঠনের নাম পরিবর্তিত হয়ে হয় ‌'বাংলাদেশ সিভিল সার্ভিস (জুডিসিয়াল) এসোসিয়েশন'। ১৯৯০ সালের ২৮ ডিসেম্বর সংগঠনের সদস্যদের বার্ষিক সাধারণ সভায় পূর্বের গঠনতন্ত্র বাতিলপূর্বক নতুন গঠনতন্ত্র প্রণয়ন ও গ্রহণ করা হয়। মাসদার হোসেন মামলায় বাংলাদেশ সুপ্রীম কোর্টের আপীল বিভাগের রায়ে বাংলাদেশ জুডিসিয়াল সার্ভিস গঠনের নির্দেশনা দেওয়া হয়। ২০০২ সালের বার্ষিক সাধারণ সভায় সংগঠনের নাম পরিবর্তন করে রাখা হয় 'বাংলাদেশ জুডিসিয়াল সার্ভিস এসোসিয়েশন'।  

## লক্ষ্য ও উদ্দেশ্য
অরাজনৈতিক ও কল্যাণমুখী সংগঠন হিসাবে এই এসোসিয়েশনের কার্যবিধি নিম্নবর্ণিত উদ্দেশ্য সাধনের পরিচালিত হয়।

ক) এসোসিয়েশনের সদস্যদের মধ্যে পারস্পরিক সহযোগিতা, সহমর্মিতা ও একাত্ববোধ জাগ্রতকরণ এবং বিচার বিভাগের সুমহান ঐতিহ্য ও মান মর্যাদা সমুন্নত রাখার জন্য সদস্যদের দেশ ও জাতির কল্যাণে দেশপ্রেম, কর্তব্যনিষ্ঠা, সততা, নিরপেক্ষতা ও একাগ্রতার সঙ্গে দায়িত্ব ও কর্তব্য পালনে উদ্বুদ্ধকরণ,

খ) সদস্যদের আইনানুগ ও ন্যায়সঙ্গত অধিকার যথা- চাকরির কাঠামো, বেতন, পদমর্যাদা ইত্যাদি স্বার্থ সংশ্লিষ্ট সকল দাবীসমূহ ন্যায় নীতির ভিত্তিতে প্রতিষ্ঠা ও সংরক্ষণের জন্য প্রয়োজনীয় সকল পদক্ষেপ ও ব্যবস্থা গ্রহণ,

গ) সংগঠনের স্বার্থে এবং সদস্যদের কল্যাণের জন্য তহবিল গঠন, অস্থাবর ও স্থাবর সম্পত্তি অর্জন,

ঘ) সংগঠনের স্বার্থে সভা, সম্মেলন ও সিম্পোজিয়াম ইত্যাদি জাতীয় কার্যক্রম গ্রহণ,

ঙ) বিচার ও বিচার প্রশাসনের উন্নয়নের ক্ষেত্রে সংশ্লিষ্ট জাতীয় ও আন্তর্জাতিক প্রতিষ্ঠানের সঙ্গে সরকারের অনুমতিক্রমে সম্পর্ক স্থাপন ও বিস্তার এবং

চ) উল্লিখিত লক্ষ্য ও উদ্দেশ্য অর্জনে প্রত্যক্ষ ও পরোক্ষভাবে সহায়ক সকল কার্যক্রম গ্রহণ। 

## আরও দেখুন
* বাংলাদেশের বিচার বিভাগ

## তথ্যসূত্র

বিষয়শ্রেণী:বিচার
বিষয়শ্রেণী:পেশাজীবী সংগঠন
বিষয়শ্রেণী:বাংলাদেশ ভিত্তিক পেশাদার সমিতি
বিষয়শ্রেণী:বাংলাদেশের বিচার বিভাগ
তাফসির আল জালালাইন

thumb|
**তাফসির আল জালালাইন** / **তাফসির জালালাইন** বা **তাফসিরে জালালাইন** ( আরবি : تفسير الجلالين / تفسير الإمامين الجلالين  ; উর্দু : تفسیر جلالین  ) মুসলমানের ধর্ম গ্রন্থ আল কুরআনুল কারিমের প্রসিদ্ধ ব্যখ্যা গ্রন্থসমুহের মধ্যে একটি অন্যতম সুপরিচিত প্রসিদ্ধ গ্রন্থ; যার অনন্য বৈশিষ্ট্যে পাঠক মহলে সমাদৃত।

## গ্রন্থকার ও নামকরণ
 
এ গ্রন্থটি কারও একক রচনা নয়। দু'জন বিজ্ঞ মুফাসসির এটি রচনা করেছেন। তাদের দু'জনের নাম একই। দু'জনেরই নাম  'জালালুদ্দীন'। একজন জালালুদ্দিন মাহাল্লী। অপরজন জালালুদ্দিন সুয়ুতী। তাদের নামের প্রথম অংশ হল - 'জালাল'। আরবি ভাষায় 'জালাল' (جلال ) শব্দের দ্বিবচন হল 'জালালাইন' (جلالین )। যেহেতু এটি দুই 'জালাল'-এর লেখা,  তাই দুই নামের সম্পৃক্ততায় তাকে **তাফসির আল জালালাইন** (تفسیر الجلالین ) নামে অভিহিত করা হয়। 

## অনুবাদ
গ্রন্থটির মূল ভাষা আরবি। পরবর্তীতে বহু ভাষায় এটি অনুবাদ হয়েছে। এর মধ্যে উল্লেখযোগ্য হলো : উর্দু , ফার্সি, বাংলা ইত্যাদি। ইংরেজি ভাষায়ও এর দুটি অনুবাদ রয়েছে।

## জালালাইনের ব্যখ্যা গ্রন্থসমূহ
 
* *জামালাইন* :
এ ব্যাখ্যাগ্রন্থটি লিখেছেন -  মোল্লা নূরুদ্দীন আলী ইবনে সুলতান মুহাম্মদ আল হারাবী ওরফে মোল্লা আলী ক্বারী (মৃত্যু: ১০১৪ হিজরি) , রচনাকাল - ১০০৪ হিজরি।
 
* *কাইসুন নিরাইন* : 
এটি লিখেছেন শায়খ শামসুদ্দীন মুহাম্মদ ইবনে আল কামী (রাহ) ; রচনাকাল - ৯৫৩ হিজরি।
 
* *মাজমাউল বাহরাইন ওয়া মাতলাউল বাদরাইন* : 
এটি রচনা করেন জালালুদ্দীন মুহাম্মদ ইবনে মুহাম্মদ আল কারখী (রাহ)।
 
* *আল ফুতুহাতুল ইলাহিয়্যাহ বি তাওজিহি তাফসিরিল জালালাইন লিদ দাকাইকিল খাফিয়্যাহ* :
 
জালালাইনের উপর এই ব্যাখ্যাগ্রন্থটি লিখেন শাইখ সুলাইমান আল জামাল (মৃত্যুঃ ১২০৪ হিজরি)।

## তথ্যসূত্র


বিষয়শ্রেণী:কুরআনের ব্যাখ্যা
বিষয়শ্রেণী:কুরআনের পরিভাষা
বিষয়শ্রেণী:কুরআন অনুবাদ
বিষয়শ্রেণী:জালালুদ্দীন সুয়ুতীর বই
বিষয়শ্রেণী:সুন্নি তাফসির
বিষয়শ্রেণী:১৬শ শতাব্দীর আরবি ভাষার বই
ভৌগোলিক নিরক্ষরেখা

অন্ধকার ও মেঘমুক্ত আকাশের দিকে তাকালে অসংখ্য জ্যোতিষ্ক চোখে পড়ে যাদেরকে অত্যন্ত দূরত্বের কারণে একটি বিরাট ব্যাসার্ধের গোলকের পৃষ্ঠের কিছু স্থির বিন্দু বলে ভ্রম হয়, যেখানে পৃথিবী পৃষ্ঠে দণ্ডায়মান দর্শক কেবলমাত্র গোলকের উপরের অর্ধাংশই দেখতে পান। কল্পিত এ গোলককেই খ-গোলক বলা হয়। **ভৌগোলিক নিরক্ষরেখা** হল পৃথিবীর খ-গোলকের পৃষ্ঠে কল্পিত সেই মহাবৃত্ত যার অবস্থান পৃথিবীর নিরক্ষীয় সমতলে। এই প্রসঙ্গ সমতল হল নিরক্ষীয় স্থানাঙ্ক ব্যবস্থার ভিত্তি। অন্য কথায়, মহাকাশে পৃথিবীর নিরক্ষরেখার বিমূর্ত অভিক্ষেপই ভৌগোলিক নিরক্ষরেখা। পৃথিবীর অক্ষীয় আনতির (axial tilt) কারণে, ভৌগোলিক নিরক্ষরেখা এই মুহূর্তে সূর্যপথের (ecliptic) তথা পৃথিবীর কক্ষীয় সমতলের সাপেক্ষে প্রায় ২৩.৪৪° কোণে হেলে রয়েছে। ভৌগোলিক নিরক্ষরেখার এই হেলে থাকার পরিমাণ অর্থাৎ আনতি গত ৫০ লক্ষ বছর ধরে ২২.০° থেকে ২৪.৫° পর্যন্ত পরিবর্তিত হয়েছে।

পৃথিবীর নিরক্ষরেখায় দণ্ডায়মান কোন পর্যবেক্ষক ভৌগোলিক নিরক্ষরেখাকে ঠিক তার মাথার উপরে সুবিন্দু দিয়ে একটি অর্ধবৃত্তাকার পথে যেতে দেখবেন। পর্যবেক্ষক নিরক্ষরেখা থেকে সরে গিয়ে উত্তর বা দক্ষিণ দিকে গমন করলে ভৌগোলিক নিরক্ষরেখা এর বিপরীত দিগন্তের দিকে হেলে পড়বে। অসীম দূরবর্তী একটি অর্ধবৃত্তকে ভৌগোলিক নিরক্ষরেখা হিসেবে সংজ্ঞায়িত করা যায় যেখানে অর্ধবৃত্তটিকে খ-গোলকের পৃষ্ঠে বিবেচনা করা হয় এবং পৃথিবী পৃষ্ঠে পর্যবেক্ষকের অবস্থান নির্বিশেষে অর্ধবৃত্তটির প্রান্তবিন্দুদ্বয় দিগন্তকে ঠিক পূর্ব ও পশ্চিম দিকে ছেদ করে। ভৌগোলিক নিরক্ষরেখাটি ভৌগোলিক মেরুদ্বয়ে জ্যোতির্বৈজ্ঞানিক দিগন্তের সাথে মিলে যায়। যে কোন অক্ষাংশে অবস্থানকারী পর্যবেক্ষক থেকে ভৌগোলিক নিরক্ষরেখার অবস্থান অসীম দূরবরৃতী হলেও ভৌগোলিক নিরক্ষরেখার তল থেকে পর্যবেক্ষক কেবল নির্দিষ্ট দূরত্বে থাকে। তাই যে কোন অক্ষাংশের ক্ষেত্রে ভৌগোলিক নিরক্ষরেখাটি একটি অভিন্ন বৃত্তচাপ বা বৃত্ত পরিগণিত হবে।

ভৌগোলিক নিরক্ষরেখার নিকটবর্তী জ্যোতির্বৈজ্ঞানিক বস্তুসমূহ পৃথিবীর অধিকাংশ স্থান থেকে দিগন্তের উপরে প্রতীয়মান হয়। তবে এদের তুঙ্গীভবন ঘটে নিরক্ষরেখায় বা নিরক্ষরেখার সন্নিকটে। ভৌগোলিক নিরক্ষরেখা বর্তমানে নিম্নোক্ত তারামণ্ডলগুলোর মধ্য দিয়ে অতিক্রম করছে:

এই তারামণ্ডলীগুলোকে প্রায় সারা বিশ্বব্যাপী দেখা যায়।

পৃথিবী ছাড়াও অন্যান্য জ্যোতির্বৈজ্ঞানিক বস্তুরও অনুরূপভাবে সংজ্ঞায়িত ভৌগোলিক নিরক্ষরেখা বিদ্যমান।

## তথ্যসূত্র

বিষয়শ্রেণী:জ্যোতির্বিজ্ঞান
বিষয়শ্রেণী:মহাজাগতিক স্থানাঙ্ক পদ্ধতি
বিষয়শ্রেণী:জ্যোতিষশাস্ত্রের প্রযুক্তিগত গুণক
বিষয়শ্রেণী:বৃত্ত
অনন্ত প্রেম তুমি দাও আমাকে

**‘অনন্ত প্রেম তুমি দাও আমাকে’** ১৯৯৭ সালে প্রকাশিত বাংলা চলচ্চিত্র সঙ্গীত। প্রণয়ধর্মী এই সঙ্গীত বা গানটি ১৯৯৭ সালে মুক্তিপ্রাপ্ত কাজী হায়াৎ পরিচালিত চলচ্চিত্র *[[লুটতরাজ]]*-এ ব্যবহার করা হয়েছে। আহমেদ ইমতিয়াজ বুলবুলের গীতি ও সুরে এই গানে কণ্ঠ দেন আইয়ুব বাচ্চু এবং কনক চাঁপা। চলচ্চিত্রে এই গানের চিত্রায়ণে অভিনয় ও ঠোট মিলিয়েছেন মান্না ও মৌসুমী। এই গানের মাধ্যমে বাংলা চলচ্চিত্রে গায়ক হিসেবে আইয়ুব বাচ্চু’র অভিষেক হয়**।**

## পটভূমি
*লুটতরাজ* চলচ্চিত্রটি মান্না’র প্রথম প্রযোজিত চলচ্চিত্র। তিনি এই ছায়াছবির দর্শকদের চমক দেয়ার জন্য আইয়ুব বাচ্চুকে দিয়ে এই চলচ্চিত্রে নেপথ্য গান গাওয়ানোর ধারণা কাজী হায়াতকে উপস্থাপন করেছিলেন। আহমেদ ইমতিয়াজ বুলবুলও এই বিষয়ে মান্নাকে সমর্থন করেছিলেন। তবে তিনি আশাবাদী ছিলেন না। মান্না’র একান্ত আগ্রহ ও বহুবার অনুরোধ করার পর আইয়ুব বাচ্চু এই চলচ্চিত্রে নেপথ্য গান গাওয়ার সম্মতি দিয়েছিলেন।

## সঙ্গীত প্রযোজনা
আইয়ুব বাচ্চু সম্মতি দেয়ার পর আহমেদ ইমতিয়াজ বুলবুল এই গানের গীতিরচনা ও সুরারোপ করেন। গীতিরচনার ক্ষেত্রে আইয়ুব বাচ্চু’র গায়কী ও গানের ধরনকে প্রাধান্য দেয়া হয়েছিল। এই গানটি মুলত উচ্চ স্কেলে গাওয়া। আইয়ুব বাচ্চু উচ্চ স্কেলের গানে অভ্যস্ত হলেও কনক চাঁপা অভ্যস্ত ছিলেন না। আইয়ুব বাচ্চুর সাথে কণ্ঠদানের ক্ষেত্রে কনক চাঁপার স্বামী মইনুল ইসলাম খান বেশ চিন্তিত ছিলেন। পরবর্তীকালে সফলভাবে তাদের কণ্ঠধারণ সম্পন্ন হয়।

## মুক্তি ও জনসংস্কৃতিতে প্রভাব
চলচ্চিত্রটি মুক্তি পাওয়ার পর শ্রোতারা এই গান সাদরে গ্রহণ করে এবং তুমুল জনপ্রিয় হয়। আইয়ুব বাচ্চুর ব্যান্ড সঙ্গীতের ভক্ত অনেকেই শুধু এই গান শোনার জন্য চলচ্চিত্রটি প্রেক্ষাগৃহে গিয়ে দেখেছেন। বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্রে গান গাওয়া ছেড়ে দেয়ার আগে, আইয়ুব বাচ্চু তাঁর কনসার্টে শ্রোতাদের অনুরোধে এই গান পরিবেশন করেছিলেন। এই গানের মাধ্যমে ব্যান্ড ও রক সঙ্গীতে বাইরে চলচ্চিত্রের সঙ্গীত জগতে আইয়ুব বাচ্চুর সফল পদচারণা শুরু হয়। চলচ্চিত্র মুক্তির একুশ বছর পর অনুপম রেকর্ডিং মিডিয়ার ব্যানারে গানটির ভিডিও ২৮ এপ্রিল, ২০১৮ তারিখে ইউটিউবে অবমুক্ত করা হয়।

## তথ্যসূত্র

## বহিঃসংযোগ

* 

বিষয়শ্রেণী:বাংলা চলচ্চিত্রের গান
বিষয়শ্রেণী:বাংলা ভাষার গান
বিষয়শ্রেণী:বাংলাদেশী সঙ্গীত
বিষয়শ্রেণী:আহমেদ ইমতিয়াজ বুলবুল সুরারোপিত গান
বিষয়শ্রেণী:১৯৯৭-এর গান
বিষয়শ্রেণী:আইয়ুব বাচ্চুর গান
বিষয়শ্রেণী:কনকচাঁপার গান
সানোফি

**সানোফি এস.এ.** হলো ফ্রান্সের বহুজাতিক ফার্মাসিউটিক্যাল কোম্পানি, যেটির প্রধান সদরদপ্তর প্যারিসে অবস্থিত। এটি ২০১৩ সালে ওষুধের ব্যবস্থাপত্র বিক্রির দিক দিয়ে বিশ্বে ৫ম সর্ববৃহৎ ওষুধ কোম্পানি হিসেবে জায়গা করে নেয়। ৪ মার্চ ২০১৪ এর হিসাব অনুযায়ী সানোফি  ২০১৩ সালে বিশ্বের শীর্ষ ১০ টি ওষুধ কোম্পানির একটি হিসেবে জায়গা করে নেয়। সানোফি ১৯৭৩ সালে প্রতিষ্ঠিত হয়। ২০০৪ সালে এটি সানোফি অ্যাভেনটিস হিসেবে যাত্রা শুরু করে এবং পরবর্তীতে ২০১১ সালে এটির বর্তমান নাম সানোফি হিসেবে নামকরণ করে।

সানোফি বর্তমানে ওষুধ প্রস্তুতির পাশাপাশি গবেষণা, উন্নয়ন এবং মার্কেটিংয়ের কাজে যুক্ত আছে। কোম্পানিটি  নিম্নোক্ত ৭ ক্ষেত্রেও থেরাপি তৈরি করে : কার্ডিওভাস্কুলার, ডায়বেটিস, সেন্ট্রাল নার্ভাস সিস্টেম, অনকোলজি, থ্রোম্বোসিস ও ভ্যাকসিন।

## ইতিহাস
সানোফি ১৯৭৩ সালে প্রতিষ্ঠিত হয়। পরবর্তীতে এটি ১৯৯৯-২০০৪ পর্যন্ত সানোফি সিন্থেলাবু এবং
২০ আগস্ট ২০০৪ সালে সানোফি অ্যাভেনটিস হিসেবে যাত্রা শুরু করে। পরবর্তীতে 
৬ মে ২০১১ সালে বর্তমান নাম সানোফি হিসেবে নামকরণ করে।

### কোম্পানির আর্থিক হিসাব

নোট. ২০০১-২০০৪ পর্যন্ত সানোফি সিন্থেলাবু এবং ২০০৪ থেকে ২০১১ সানোফি অ্যাভেনটিস

## সংস্থাসমূহ
সানোফি, ইউরোপীয়ান ফেডারেশন অব ফার্মাসিউটিক্যাল ইন্ডাস্ট্রিজ অ্যান্ড এসোসিয়েশনস এর পূর্ণ সদস্য। এছাড়াও এটি বায়োটেকনোলজি ইন্ডাস্ট্রি অরগ্যানাইজেশন ও ফার্মাসিউটিক্যাল রিসার্চ অ্যান্ড ম্যানুফ্যাকচার্স অব আমেরিকা এরও পূর্ণ সদস্য।

সানোফি ভ্যাকসিন সহায়ক সানোফি পাস্তুরও ইউরোপাবায়ো এর সদস্য।

## অ্যাভেনটিস ফাউন্ডেশন
দি অ্যাভেনটিস ফাউন্ডেশন হলো 
১৯৯৬ সালে হুচেস্ট ফাউন্ডেশন হিসেবে জার্মানিতে প্রতিষ্ঠিত একটি দাতব্য সংস্থা। ২০০০ সালে এটি তার নাম পরিবর্তন করে দি অ্যাভেনটিস ফাউন্ডেশন হিসেবে পথচলা শুরু করে। এটি মূলত মিউজিক, থিয়েটার, শিল্প সাহিত্য, উচ্চতর শিক্ষা এবং স্বাস্থ্য গবেষণা নিয়ে কাজ করে থাকে।

## তথ্যসূত্র

## বহিঃসংযোগ

* 
* Aventis Foundation
* BIO IT world.com
* Sanofi on Securities and Exchange Commission

বিষয়শ্রেণী:সানোফি
বিষয়শ্রেণী:১৯৭৩-এ প্রতিষ্ঠিত
বিষয়শ্রেণী:ফ্রান্সের বায়োটেকনোলজি কোম্পানি
বিষয়শ্রেণী:প্যারিস ভিত্তিক কোম্পানি
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:ফরাসি ব্র্যান্ড
বিষয়শ্রেণী:১৯৭৩-এ প্রতিষ্ঠিত ফার্মাসিউটিক্যাল সংস্থাগুলি
বিষয়শ্রেণী:ওষুধ সংস্থা
বিষয়শ্রেণী:জীবন বিজ্ঞান শিল্প
বিষয়শ্রেণী:ইউরো স্টক্স ৫০ এর সংস্থাগুলি
বিষয়শ্রেণী:সংযুক্তির দ্বারা সংস্থাগুলি গঠিত
বিষয়শ্রেণী:ফরাসি মার্কা
ভৌগোলিক মেরু

গ্রহ, বামন গ্রহ, প্রাকৃতিক উপগ্রহ, গোলক ইত্যাদি কোন জ্যোতির্বৈজ্ঞানিক বস্তু তার কেন্দ্রগামী যে সরল রেখার সাপেক্ষে আবর্তন করে তাকে ঘূর্ণন অক্ষ বলা হয়। কোন মহাজাগতিক বস্তুর ঘূর্ণন অক্ষ উক্ত মহাজাগতিক বস্তুর পৃষ্ঠকে যে দুটি বিন্দুতে ভেদ করে ঐ বিন্দুদুটিকেই উক্ত মহাজাগতিক বস্তুটির **ভৌগোলিক মেরু** বা সংক্ষেপে মেরু বলা হয়। পৃথিবীর উত্তর ও দক্ষিণ মেরুর ন্যায় যে কোন মহাজাগতিক বস্তুটির উক্ত ছেদ বিন্দু দুটিকেও              
"উত্তর মেরু" ও " দক্ষিণ মেরু" বলা হয়ে থাকে। উত্তর মেরু ও দক্ষিণ মেরু পরস্পর থেকে ১৮০° কোণ দূরে তথা মহাজাগতিক বস্তুটির নিরক্ষরেখা থেকে ৯০° কোণে পরস্পরের বিপরীত দিকে অবস্থান করে।

প্রতিটি গ্রহেরই ভৌগোলিক মেরু রয়েছে। পৃথিবীর ভূচৌম্বকত্বের ন্যায় কোন মহাজাগতিক বস্তুর চৌম্বক ক্ষেত্র থাকলে মহাজাগতিক বস্তুটিরও চৌম্বক মেরু থাকবে।

কোন মহাজাগতিক বস্তুর ঘূর্ণনে হেরফের হওয়ার অর্থ হল এর পৃষ্ঠতলেও ভৌগোলিক মেরুগুলোর অবস্থানের গড়বর হওয়া। যেমন— কয়েক বছরের আবর্তনে পৃথিবীর উত্তর ও দক্ষিণ মেরু কয়েক মিটার পর্যন্ত সরে যায়। মানচিত্র অঙ্কনবিদ্যাতে সঠিক এবং অপরিবর্তনীয় স্থানাঙ্ক আবশ্যক হওয়ায় ভৌগোলিক মেরুসমূহের গড় অবস্থানকে নির্দিষ্ট মেরু (মানচিত্র বৈজ্ঞানিক মেরু বা cartographic poles) হিসেবে গ্রহণ করা হয়। এই গড় অবস্থানগুলো তথা মেরুগুলো সেসব বিন্দু যেখানে মহাজাগতিক বস্তুটির দ্রাঘিমাগামী মহাবৃত্তগুলো ছেদ করে বা যেসব বিন্দু দিয়ে দ্রাঘিমাগামী মহাবৃত্তগুলো অতিক্রম করে।

## তথ্যসূত্র

বিষয়শ্রেণী:ভূগণিত
বিষয়শ্রেণী:পৃথিবীর মেরু অঞ্চল
বিষয়শ্রেণী:জ্যোতির্বিজ্ঞান
জগদীপ ধনখড়

**জগদীপ ধনখড়** (জন্ম ১৮ মে, ১৯৫১) হলেন পশ্চিমবঙ্গের প্রাক্তন রাজ্যপাল।  তিনি ভারতের সুপ্রিম কোর্টের আইনজীবী এবং ১৯৮৯ থেকে ১৯৯১ সাল পর্যন্ত লোকসভার সদস্য ছিলেন। তিনি  ভারতের ১৪তম উপরাষ্ট্রপতি হিসেবে দায়িত্ব পালন করছেন। ২১ জুলাই, ২০২৫ তারিখে ধনখড় স্বাস্থ্যগত কারণে ভারতের উপরাষ্ট্রপতির পদ থেকে পদত্যাগ করেন।

তিনি প্রাথমিক শিক্ষালাভ করেন কিথানা গ্রামের সরকারি বিদ্যালয় থেকে, স্কুলশিক্ষা গ্রহণ করেন সৈনিক স্কুল, চিতোরগড় থেকে এবং স্নাতক ডিগ্রি পান রাজস্থান বিশ্ববিদ্যালয়, জয়পুর থেকে। তিনি ১৯৮৯-৯১ নবম লোকসভায় রাজস্থানের ঝুনঝুনু (লোকসভা কেন্দ্র) থেকে সাংসদ হিসেবে জনতা দল (সংযুক্ত) কে প্রতিনিধিত্ব করেন এবং ১৯৯৩-৯৮ সালে রাজস্থানের দশম বিধানসভায়  কিষানগড়, রাজস্থান থেকে  বিধায়ক এবং রাজস্থান হাইকোর্ট বার এসোসিয়েশন, জয়পুরের  সভাপতি ছিলেন।

### পদত্যাগ
২১ জুলাই, ২০২৫ তারিখে ধনখড় স্বাস্থ্যগত কারণে ভারতের উপরাষ্ট্রপতির পদ থেকে পদত্যাগ করেন। তিনি জানান, তিনি “স্বাস্থ্যসেবা প্রাধান্য দিতে এবং চিকিৎসকদের পরামর্শ মেনে চলতে” চান।
তিনি হলেন ভারতের প্রথম উপরাষ্ট্রপতি, যিনি মেয়াদ পূর্ণ হওয়ার আগেই পদত্যাগ করলেন।

## শিক্ষা
পদার্থবিজ্ঞানে বিএসসি(অনার্স) এবং বিশেষ মর্যাদার সঙ্গে এলএলবি পাশ করেন ১৯৭৮ সালে রাজস্থান বিশ্ববিদ্যালয় থেকে।

তার প্রাথমিক শিক্ষালাভ হয়েছিল গ্রামের কিতানা বিদ্যালয়ে এবং একজন মেধাবী ছাত্র হিসাবে ধনখর সম্পূর্ণ বৃত্তি লাভ করেন। রাজস্থানের সৈনিক স্কুল, চিতোরগড় থেকে মধ্যশিক্ষা গ্রহণ  করেন। তিনি ইন্ডিয়ান স্কুল সার্টিফিকেট পরীক্ষা (কেমব্রিজ বিশ্ববিদ্যালয়) স্বাতন্ত্র্যের সাথে পাশ করেন।

## ব্যক্তিগত জীবন
ধনখড় জন্মগ্রহণ করেন ১৯৫১ সালের ১৮ মে রাজস্থান রাজ্যের একটি ছোট্ট গ্রাম কিথানাতে। ধনখর বিয়ে করেন শ্রীমতি সুদেশ ধনখরকে। তাদের একজন কন্যা হলেন কামনা, তিনি কার্তিকেয়কে বিবাহ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নবম লোকসভার সদস্য
বিষয়শ্রেণী:পশ্চিমবঙ্গের রাজ্যপাল
বিষয়শ্রেণী:১৯৫১-এ জন্ম
বিষয়শ্রেণী:ঝুনঝুনু জেলার ব্যক্তি
বিষয়শ্রেণী:ভারতীয় বরিষ্ঠ কাউন্সিল
বিষয়শ্রেণী:ভারতীয় আইনজীবী
বিষয়শ্রেণী:ভারতের উপরাষ্ট্রপতি
বিষয়শ্রেণী:রাজস্থানের ভারতীয় জনতা পার্টির রাজনীতিবিদ
বিষয়শ্রেণী:রাজস্থানের লোকসভা সদস্য
বিষয়শ্রেণী:জনতা দলের রাজনীতিবিদ
বিষয়শ্রেণী:রাজস্থান বিধানসভার সদস্য ১৯৯৩-১৯৯৮
বিষয়শ্রেণী:১৯৫০-এ জন্ম
লরেন্তিনো কর্টিজো

**লরেন্তিনো** "**নিতো**" **কর্টিজো কোহেন** (;জন্ম ৩০ জানুয়ারি ১৯৫৩) হলো পানামার রাজনীতিবিদ ও বর্তমান রাষ্ট্রপতি। ২০১৯ সাল থেকে তিনি পানামার ৩৮তম রাষ্ট্রপতি হিসেবে দায়িত্ব পালন করে আসছেন। কর্টিজো কোহেন পানামার জাতীয় পরিষদের সাবেক প্রেসিডেন্ট এবং কৃষি মন্ত্রণালয়েরও মন্ত্রী হিসেবে দায়িত্ব পালন করেছেন। তিনি ১৯৯৪ ও ২০০৪ সালে পানামা ন্যাশনাল অ্যাসেম্বলির চেম্বার প্রেসিডেন্ট হিসেবে দুই দফায় দায়িত্ব পালন করেন। 
পানামার রাজনৈতিক দল "ডেমোক্রেটিক রেভ্যুলেশনারী পার্টি"র হয়ে তিনি ২০১৯ সালে সাধারণ নির্বাচনে মোট ভোটের ৩৩.২৭% পেয়ে ৫ মে ২০১৯ তারিখে রাষ্ট্রপতি নির্বাচিত হন। 
বর্তমানে তিনি পানামার ৩৮তম রাষ্ট্রপতি হিসেবে দায়িত্ব পালন করছেন। লরেন্তিনো কোহেন, পানামা ও ইসরাইলের দ্বৈত নাগরিক হওয়ায় রাষ্ট্রপতি নির্বাচনের সময় বিতর্কে পড়েন, পানামার সংখ্যালঘু ইহুদিরা তা জানার পর তিনি এটি তাদের থেকে লুকায়িত রাখার চেষ্টা করেন। এরপরেও তিনি নির্বাচনে জয়লাভ করে পানামার রাষ্ট্রপতি হিসেবে নির্বাচিত হন। 
## রাজনৈতিক জীবন
কোহেন ১৯৯৪ থেকে ২০০৪ সাল পর্যন্ত পানামার জাতীয় পরিষদের সদস্য হিসেবে দায়িত্ব পালন করেছেন।
তিনি ২০০০ সালে পানামার জাতীয় পরিষদের প্রেসিডেন্ট হন এবং ২০০১ সাল পর্যন্ত সেই দায়িত্ব পালন করেন।

এছাড়াও তিনি রাষ্ট্রপতি মার্টিন টরিজোস এর অধীনে সাবেক কৃষিমন্ত্রী হিসেবে দায়িত্ব পান।
এবং পরবর্তীতে ২০১৯ সালে পানামার ৩৮তম রাষ্ট্রপতি নির্বাচিত হন।

## তথ্যসূত্র

## বহিঃসংযোগ
*Site of Laurentino Cortizo (in Spanish)
*Biography by CIDOB (in Spanish)

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পানামার রাষ্ট্রপতি
বিষয়শ্রেণী:ইহুদি পানামীয় রাজনীতিবিদ
বিষয়শ্রেণী:নরউইচ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইহুদি বংশোদ্ভূত পানামীয় ব্যক্তি
বিষয়শ্রেণী:পানামা সিটির রাজনীতিবিদ
বিষয়শ্রেণী:পানামীয় রোমান ক্যাথলিক
বিষয়শ্রেণী:২০শ শতাব্দীর পানামীয় রাজনীতিবিদ
বিষয়শ্রেণী:২১শ শতাব্দীর পানামীয় রাজনীতিবিদ
নাইব বুকেলে

**নাইব আর্মান্ডো বুকেলে অর্টিজ** (জন্ম: ২৪শে জুলাই ১৯৮১) একজন সালভাদরের রাজনীতিবিদ, ব্যবসায়ী এবং এল সালভাদরের ৪৬তম ও বর্তমান রাষ্ট্রপতি। ২০১৯ সালে নির্বাচনে জয়লাভের মধ্যে দিয়ে তিনি এল সালভাদরের রাষ্ট্রপতি নির্বাচিত হন। তিনি ১ জুন ২০১৯ থেকে রাষ্ট্রপতির দায়িত্ব গ্রহণ করেন। নাইব বুকেলে তার রাজনৈতিক দল গানার হয়ে নির্বাচনে লড়ে জয়লাভ করেন।  
তিনি ২০১২ সালে নুয়েভো কাসকাটলান এর মেয়র এবং ২০১৫ সালে সান সালভাদরের নির্বাচিত মেয়র হন।

## প্রাথমিক জীবন
নাইব বুকেলে ২৪ জুলাই ১৯৮১ সালে এল সালভাদরের সান সালভাদরে জন্মগ্রহণ করেন। তার পিতা ওলগা অর্টিজ ডি বুকেলে এবং মাতা আর্মান্ডো ডি বুকেলে। তার পিতা ছিলেন একজন প্রসিদ্ধ ব্যবসায়ী ও স্থানীয় ইমাম। 
খুব অল্প বয়সে, নাইব তার দক্ষতা ও উদ্যোক্তামূখী কর্মকাণ্ডের জন্য পরিচিত লাভ করে। তিনি মাত্র ১৮ বছর বয়সে একটি কোম্পানি প্রতিষ্ঠা করেন।

নাইব বুকেলে এল সালভাদরের ইয়ামাহা মোটরস কোম্পানির মালিক, যেটি এল সালভাদরে ইয়ামাহা কোম্পানির বিভিন্ন পণ্য বিক্রি ও বিতরণ করে থাকে। এছাড়াও তিনি OBERMET, S.A. DE C.V. এর পরিচালক ও প্রেসিডেন্ট।
## নুয়েভো কাসকাটলান এর মেয়র
তিনি ২০১২ সালের ১১ মার্চ নুয়েভো কাসকাটলান এর মেয়র নির্বাচিত হন। ২০১২ সালের ১ মে থেকে তিনি মেয়রের দায়িত্ব পালন করেন। 

## সান সালভাদর এর মেয়র

২০১৫ সালে এল সালভাদর এর রাজধানী সান সালভাদরে মেয়র নির্বাচন অনুষ্ঠিত হয়। সেখানে তিনি ৮৯,১৬৪ ভোট পেয়ে মেয়র নির্বাচিত হন। 
২০১৭ সালে তিনি তাইওয়ানের রাজধানী তাইপে সিটিতে যান এবং সেখানে তাইওয়ানের রাষ্ট্রপতির সাথেও সৌজন্য সাক্ষাৎ করেন।
## রাষ্ট্রপতি নির্বাচন

২০১৯ সালের ৩ ফেব্রুয়ারি বুকেলে ৪৬ তম রাষ্ট্রপতি নির্বাচনে জয়লাভ করে রাষ্ট্রপতি নির্বাচিত হন এবং ১ জুন ২০১৯ থেকে রাষ্ট্রপতির দায়িত্ব পালন শুরু করেন।

## ব্যক্তিগত জীবন
নাইব বুকেলে ২০১৪ সালে গ্যাব্রিয়েল রদ্রিগেজ বুকেলেকে বিয়ে করেন। তাদের এক সন্তান রয়েছে। নাইব বুকেলের পিতা একজন মুসলিম এবং মা একজন খ্রিস্টান ধর্মাবলম্বীর।
## তথ্যসূত্র

## বহিঃসংযোগ
 
*Biography by CIDOB (in Spanish)

 
 
 
 
 

 
 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:Mayors of San Salvador
বিষয়শ্রেণী:Farabundo Martí National Liberation Front politicians
বিষয়শ্রেণী:People from San Salvador Department
বিষয়শ্রেণী:Salvadoran people of Palestinian descent
বিষয়শ্রেণী:People from San Salvador
বিষয়শ্রেণী:Presidents of El Salvador
বিষয়শ্রেণী:ফিলিস্তিনি বংশোদ্ভূত ব্যক্তি
বিষয়শ্রেণী:২১শ শতাব্দীর সেন্ট লুসীয় রাজনীতিবিদ
জাতীয়তাসূচক বিশেষণ

**জাতীয়তাসূচক বিশেষণ** হল কোন নির্দিষ্ট স্থানের অধিবাসী কিংবা স্থানীয় ব্যক্তিদেরকে সাধারণভাবে শনাক্তকরণে ব্যবহৃত শব্দ বা শব্দগুচ্ছ যা সাধারণত উক্ত জায়গাটির নামানুসারে উদ্ভব হয়।এর উদাহরণ হিসেবে বলা যায়  ঢাকা শহরের অধিবাসীকে  "*ঢাকাইয়া*", যুক্তরাষ্ট্র নামক দেশের  ব্যক্তিকে  "*[[মার্কিন যুক্তরাষ্ট্র|আমেরিকান]]*"  এবং  সোয়াহিলি উপকূলের অধিবাসীকে  সোয়াহিলি বলা হয়।

জাতীয়তাসূচক বিশেষণ সবসময় কোন ব্যক্তির  নাগরিকত্ব কিংবা বসবাসের স্থানকে সুস্পষ্টভাবে নির্দেশ নাও করতে পারে  এবং অনেক  বিশেষণ কোন ব্যক্তির জাতিতাত্ত্বিক নামের সঙ্গে মিশে  দ্ব্যর্থতা সৃষ্টি করতে পারে। উদাহরণস্বরূপ  "*থাই*" বলতে  থাইল্যান্ডের যে কোন নৃতাত্ত্বিক গোষ্ঠীর যেকোনো অধিবাসী  কিংবা  নাগরিককে বুঝাতে পারে অথবা আরও সংকীর্ণ ভাবে থাই জাতির সদস্যকে বোঝাতে পারে।

অন্যদিকে কিছু ব্যক্তিবর্গ একাধিক জাতীয়তাসূচক  বিশেষণে বিশেষায়িত হতে পারেন। উদাহরণস্বরূপ, যুক্তরাজ্যের স্থানীয় অধিবাসীকে "*[[ব্রিটিশ]]*", "ব্রিটন" কিংবা কথ্যভাষায় "ব্রিট" বলা যেতে পারে। কিছু ভাষায় জাতীয়তাসূচক  ভাষার  শব্দ ভান্ডার থেকে উদ্ভূত হতে পারে। যেমন  ইংরেজি ভাষায় "Québécois(e)" শব্দটি প্রায়ই কুইবেকের অধিবাসীদেরকে বোঝাতে ব্যবহৃত হয় (যদিও কুইবেকার ও ব্যবহৃত হয়)।
## আরো দেখুন
*জাতীয়তাসূচক বিশেষণের তালিকা

## তথ্যসূত্র

বিষয়শ্রেণী:বাগর্থবিজ্ঞান
বিষয়শ্রেণী:ভাষাবিজ্ঞান
বিষয়শ্রেণী:ভূগোল
বিষয়শ্রেণী:জাতীয়তা অনুযায়ী ব্যক্তি
বিষয়শ্রেণী:জনসংখ্যাতত্ত্ব
বিষয়শ্রেণী:উপাধি
বিষয়শ্রেণী:শব্দের ধরন
দোপেঁয়াজা

**দোপেঁয়াজা** () অর্থ "দুটি পেঁয়াজ" হচ্ছে ইরান ও দক্ষিণ এশিয়ায় প্রচলিত দুটি ভিন্ন ধরনের খাবার। এটা প্রস্তুত করতে প্রচুর পেয়াজ ব্যবহার করা হয়। মশলা দিয়ে তরকারি হিসেবে রান্না করা হয়। রান্নায় দুটো ভাগে পেঁয়াজ যোগ করা হয় বলে এর নাম দোপেঁয়াজা। খাবারটিতে সাধারনত মাংস (গরু, মুরগী, ছাগল, ভেড়া)  কিংবা চিংড়ি ব্যবহার করা হয়। এটা সবজি দিয়ে নিরামিষ পদ হিসেবে রান্না করা হয়। বাংলাদেশে দোপেঁয়াজা তৈরিতে গরুর কলিজা ব্যবহার করা হয়।

## ইতিহাস
কিংবদন্তি অনুসারে মুঘল সম্রাট আকবরের সভাসদ মোল্লা দো পেঁয়াজা একবার ভুল করে একটি খাবারে প্রচুর পরিমাণে পেঁয়াজ যোগ করে ফেলেন। পরবর্তীতে খাবারটি বাংলাদেশ, ভারতের হায়দরাবাদ,  পাকিস্তান সহ পৃথিবীর অনেক দেশে মুঘল হায়দরাবাদী রন্ধনশৈলী হিসেবে পরিচিতি পায়।

## বাংলাদেশী দোপেঁয়াজা
বাংলাদেশে দোপেঁয়াজা তৈরিতে সাধারণত গরুর কলিজা ব্যবহৃত হয়। অনেক সময় মাংস ছোট করে টুকরো করে দোপেঁয়াজা রান্না করা হয়। ঈদের সময় বিশেষ করে ঈদ উল আযহায় মুসলিম পরিবারে দোপেঁয়াজা তৈরির রীতি আছে। ছোট মাছের দোঁপেয়াজাও তৈরি করা হয়ে থাকে।

## ইরানি দোপেঁয়াজা
দোপেঁয়াজা শিরাজের ঐতিহ্যবাহী একটি খাবার। এটা গরু/ভেড়ার মাংসের টুকরো অথবা মাংসের কিমা দিয়ে, মুরগী,  চিংড়ি,  আলু এবং পর্যাপ্ত পেঁয়াজ দিয়ে তৈরি করা হয়ে থাকে।

## ভারতীয় দোপেঁয়াজা
অন্যান্য হায়দরাবাদী খাবারের মতো দোপেঁয়াজা তৈরিতেও একটি টক উপাদান যোগ করা হয়। অধিকাংশ সময় কাঁচা আম ব্যবহার করা হয়। লেবুর রসও ব্যবহার করা হয়।

## আরো দেখুন
* কাইরি কা দো পেঁয়াজা
* পেঁয়াজের খাবারের তালিকা
* মুল্লাহ দো পেঁয়াজা

## টীকা

## তথ্যসূত্র

## বহিঃসংযোগ

বিষয়শ্রেণী:বাংলাদেশী রন্ধনশৈলী
বিষয়শ্রেণী:হায়দরাবাদী রন্ধনশৈলী
বিষয়শ্রেণী:তেলেঙ্গানা রন্ধনশৈলী
বিষয়শ্রেণী:ইরানি রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:মুহাজির রন্ধনশৈলী
বিষয়শ্রেণী:পেঁয়াজের খাবার
বিষয়শ্রেণী:ভারতীয় তরকারি
বিষয়শ্রেণী:হায়দ্রাবাদি রন্ধনশৈলী
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:পিঁয়াজ-ভিত্তিক খাদ্য
কুয়েত–বাংলাদেশ সম্পর্ক

**বাংলাদেশ-কুয়েত সম্পর্ক** বাংলাদেশ ও কুয়েতের দ্বিপক্ষীয় সম্পর্কের কথা উল্লেখ করে।

## ইতিহাস
কুয়েতের আমির কুয়েত সাবাহ আল-সালিম আল-সাবাহ ১৯৭৪ সালে বাংলাদেশ সফর করেছিলেন। কুয়েতে বাংলাদেশের আবাসিক দূতাবাস রয়েছে। ১৯৯১ সালে ইরাক কুয়েত আক্রমণ করার পরে, সৌদি আরবকে রক্ষার জন্য বাংলাদেশ জাতিসংঘের নেতৃত্বে পরিচালিত অপারেশন ডেজার্ট শিল্ডের জন্য সৈন্য প্রেরণ করেছিল। আন্তর্জাতিক জোটের অংশ হিসাবে বাংলাদেশও প্রথম উপসাগরীয় যুদ্ধে লড়াই করেছিল। যুদ্ধের পরে এবং মাইন ক্লিয়ারিং অপারেশনে বাংলাদেশ সেনাবাহিনী ৫৯ জন সৈন্যকে হারিয়েছিল। ২০১৬ সালের মধ্যে, "অপারেশন পুনর্গঠন কুয়েত " এর অধীনে উপসাগরীয় যুদ্ধে ইরাক বাহিনীর রেখে যাওয়া ল্যান্ড মাইন পরিষ্কার করতে ৭২৮ জন বাংলাদেশী সেনা মারা গিয়েছেন এবং আরও ১৫২ জন আহত হয়েছিল। ২০১৬ সালের মার্চে এ উভয় দেশ প্রতিটি দেশের কূটনৈতিক পাসপোর্টধারীদের প্রবেশ ভিসা ছাড়াই যাতায়াতের অনুমতি দেওয়ার জন্য একটি চুক্তি স্বাক্ষর করেছে। কুয়েতের এনজিও রিভিয়েল অফ ইসলামিক হেরিটেজ সোসাইটি সন্ত্রাসবাদে অর্থায়নের জন্য বাংলাদেশে নিষিদ্ধ হয়েছিল।

## অর্থনৈতিক সম্পর্ক
২০০০ সালে কুয়েতে আনুমানিক ২০ লক্ষ অভিবাসী বাংলাদেশী শ্রমিক ছিল। ২০০৮ সালে বাংলাদেশী বেসরকারী নিয়োগ সংস্থাগুলি নিয়োগের ক্ষেত্রে দুর্নীতির অভিযোগে কুয়েত বাংলাদেশী শ্রমিকদের আমদানিতে নিষেধাজ্ঞা জারি করেছিলেন। ২০০৮ সালেরজুলাইয়ে, ২০০০ বাংলাদেশী শ্রমিকরা জীবনযাত্রার পরিস্থিতি এবং স্বল্প মজুরি (যা কুয়েতে মাসে ১৮ কুয়েতি দিনার ছিল) নিয়ে প্রতিবাদ করেছিলেন। বিক্ষোভের জন্য কয়েকজন শ্রমিককে গ্রেপ্তার করা হয়েছিল, তবে কুয়েতের শ্রম মন্ত্রণালয় মজুরি বাড়িয়ে মাসে ১৮ কুয়েতি দিনার দিতে দিতে সম্মত হয়।

২০১৫ সালের ফেব্রুয়ারিতে কুয়েত আবার ৭ বছরের নিষেধাজ্ঞার পরে আবারও বাংলাদেশী শ্রমিকদের প্রবেশের অনুমতি দেয়; কুয়েতে ভারতীয় শ্রমিকদের অভিবাসন নিয়ে ভারত নতুন বিধিনিষেধ আরোপের পরে এটি করা হয়েছিল। ২০১৪ সালের মধ্যে মোট বাংলাদেশী অভিবাসী শ্রমিকের সংখ্যা কমে ১৯০ হাজারে নেমে এসেছিল। ২০১৬ সালের মধ্যে অভিবাসী শ্রমিকের সংখ্যা এসে দাঁড়ায় ২০০ হাজারে। ২০১৬ সালের মে মাসে কুয়েত সরকার বাংলাদেশ সরকারকে বাংলাদেশে একটি তেল শোধনাগার স্থাপনে সহায়তা করতে সম্মত হয়।

## তথ্যসূত্র

বিষয়শ্রেণী:কুয়েতের দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
হুগলি ইমামবাড়া

**হুগলি ইমামবাড়া** ভারতের পশ্চিমবঙ্গ  রাজ্যের হুগলি জেলায় অবস্থিত একটি শিয়া মুসলিম ইমামবাড়া ও মসজিদ। ১৮৪১ সালে মুহম্মদ মহসীন ভবনটির নির্মাণকাজ শুরু করেছিলেন এবং ১৮৬১ সালে শেষ করেছিলেন। ভবনটি দোতলা যার প্রবেশদ্বারের উপরে একটি দীর্ঘ ঘড়ির টাওয়ার আছে। মসজিদে দেওয়ালে খোদাই করা কুরআনের জটিল নকশা এবং পাঠ্য রয়েছে। মসজিদের অভ্যন্তরটি মার্বেল, মোমবাতি এবং ঝুলন্ত লণ্ঠন দ্বারা সজ্জিত।
থাম্ব|ইমামবাড়া প্রাঙ্গণ

## ঘড়ি
থাম্ব|হুগলির ইমামবাড়া
হুগলি ইমামবাড়া বিখ্যাত তার ঘড়ির জন্য। এটি মূল প্রবেশপথের দ্বারে নির্মিত দুটি টাওয়ারের মাঝখানে অবস্থিত। প্রায় ১৫০ ফুট উচ্চতার প্রতিটি টাওয়ারের শীর্ষে পৌঁছাতে ১৫২টি সিঁড়ি আছে। ঘড়ির দুটি কাটা রয়েছে যার সাথে তিনটি ঘণ্টা আছে যাদের ওজন যথাক্রমে ৮০ মণ, ৪০ মণ ও ৩০ মণ। ছোট ঘণ্টাটি ১৫ মিনিট অন্তর ব্যবধানে বাজে এবং আরও বড় বেলটি এক ঘণ্টা বোঝাতে বাজে। ঘড়ির কাটা আধ ঘণ্টা এগিয়ে নিতে  প্রতি সপ্তাহে দুজন লোকের প্রয়োজন হয়, ঘড়ির চাবিটির ওজন  ২০ কেজি। ১৮৫২ সালে এটি ১১,৭২১ টাকায় কেনা হয়েছিল। মেসার্স ব্ল্যাক অ্যান্ড হুরে কোং, বিগ বেন, লন্ডন থেকে সৈয়দ কেরামত আলী এটি কিনেন।

## অবস্থান
এটি হুগলি জেলায় অবস্থিত। এখানে যাবার জন্য কলকাতা থেকে আগত পাবলিক ট্রেনে চেপে (লোকাল বা এক্সপ্রেস) নৈহাটি জংশনে নামতে হয়। নৈহাাটি থেকে ব্যান্ডেল লোকাল ধরতে হয় এবং তারপর হুগলি ঘাট স্টেশনে নেমে সেখান থেকে ইমামবাড়া হাঁটার দূরত্বে অবস্থিত। স্টেশন থেকে ইমামবাড়ায় আসা দর্শনার্থীদের জন্য রিকশা এবং অটো রয়েছে। অথবা সম্ভবত আসার সর্বোত্তম উপায় হলো হাওড়া স্টেশন গিয়ে ব্যান্ডেল পর্যন্ত সোজা ট্রেন (লোকাল ইএমইউ গুলি) নেওয়া, যেগুলি ঘন ঘন এবং কম ভিড় থাকে। হুগলি স্টেশনে নেমে, অটো / টোটো / রিক্সা নিয়ে ইমামবাড়ায় যাওয়া যায়। যেহেতু ইমামবাড়ার আশেপাশে কোনও রেস্তোরা নেই তাই দর্শনার্থীদের নিজস্ব খাবারের ব্যবস্থা করাই ভালো। দর্শনার্থীদের পানীয় / পানীয় জল নিয়ে আসা দরকার।

## চিত্রশালা

চিত্র:Hooghly Imambara Tower.JPG|ঘড়ির টাওয়ার
চিত্র:Hooghly Imambara Bell.JPG|ঘড়ির টাওয়ারের ভিতরে বেল
চিত্র:Imambara Hooghly03.jpg|হুগলির ইমামবাড়ার দু'টি টাওয়ার
চিত্র:Imambara Hooghly02.jpg|হুগলির ইমামবাড়ার পিছনের অংশ
চিত্র:Imambara Hooghly04.jpg|হুগলির ইমামবাড়ার সূর্য ঘড়ি
চিত্র:B%26W_Hooghly_Imambara_Corridor.jpg|বি ও ডাব্লু সংস্করণ


## আরো দেখুন

* বাংলার স্থাপত্য 
* কলকাতার মসজিদ

## তথ্যসূত্র

বিষয়শ্রেণী:ইমামবাড়া
বিষয়শ্রেণী:মহসিন ফান্ডের অর্থায়নে প্রতিষ্ঠিত
বিষয়শ্রেণী:পশ্চিমবঙ্গের মসজিদ
বিষয়শ্রেণী:১৮৬১-এ সম্পন্ন মসজিদ
বিষয়শ্রেণী:হুগলি জেলার ভবন ও স্থাপনা
বিষয়শ্রেণী:হুগলি জেলার দর্শনীয় স্থান
বিষয়শ্রেণী:ইন্দো-ইসলামি_মসজিদ
গিতানাস নউসেদা

**গিতানাস নউসেদা** (জন্ম ১৯শে মে ১৯৬৪) উত্তর-পূর্ব ইউরোপের রাষ্ট্র লিথুয়ানিয়ার রাজনীতিবিদ ও বর্তমান রাষ্ট্রপতি। তিনি ১২ই জুলাই ২০১৯ থেকে লিথুয়ানিয়ার ৯ম রাষ্ট্রপতি হিসেবে দায়িত্ব পালন করছেন।

## প্রাথমিক জীবন ও শিক্ষা
১৯৮২ থেকে ১৯৮৭ সাল পর্যন্ত তিনি ভিলনিউস বিশ্ববিদ্যালয়ে অর্থনীতি শিল্প অনুষদ এবং ১৯৮৭ থেকে ১৯৮৯ পর্যন্ত অর্থনীতি বিষয়ে পড়াশোনা করেন। 
১৯৯০ থেকে ১৯৯২ সাল পর্যন্ত তিনি জার্মানির ডিএএডি কর্মসূচির অধীনে অনুশীলন করেন।

তিনি ১৯৯৩ সালে মুদ্রাস্ফীতি ও মুদ্রাহ্রাসের অধীনে আয় নীতির ওপর ডক্টরেট উপাধি অর্জন করেন। ২০০৯ সাল থেকে তিনি ভিলনিউস বিশ্ববিদ্যালয় ব্যবসা শিক্ষা প্রতিষ্ঠানের সহযোগী অধ্যাপক হিসেবে যুক্ত আছেন।

## রাজনীতি ও পেশাজীবন
গিতানাস শিক্ষাজীবন শেষ করে ১৯৯২ থেকে ১৯৯৩ পর্যন্ত অর্থনীতি ও বেসরকারীকরণের উপরে গবেষণা প্রতিষ্ঠানে কাজ করেন।

১৯৯৪ থেকে ২০০০ সাল পর্যন্ত লিথুয়ানিয়া ব্যাংকে ডিপার্টমেন্ট রেগুলেটিং হিসেবে বাণিজ্যিক ব্যাংকে কাজ করেন এবং পরে আর্থিক নীতি বিভাগের পরিচালকের দায়িত্ব পালন করেন।

২০০০ থেকে ২০০৮ সাল পর্যন্ত তিনি এবি ভিলনিউস ব্যাংকসের প্রধান অর্থনীতিবিদ ও উপদেষ্টামন্ডলীর সভাপতি হিসেবে দায়িত্ব পালন করেন। 

পরবর্তীতে ২০০৮ থেকে ২০১৮ সাল পর্যন্ত তিনি এসইবি ব্যাংকাস এর প্রধান উপদেষ্টা ও পরে প্রধান অর্থনীতিবিদ হিসেবে দায়িত্বপ্রাপ্ত হন।

২০০৪ সালে তিনি লিথুয়ানিয়ার সাবেক রাষ্ট্রপতি ভালদাস এডামকাস এর সমর্থনে নির্বাচনী প্রচারণায় অংশ নেন।

## রাষ্ট্রপতির দায়িত্ব পালন (২০১৯-বর্তমান)
১৭ সেপ্টেম্বর ২০১৮ তারিখে নউসেদা ২০১৯ সালের লিথুনিয়ার রাষ্ট্রপতি নির্বাচনে নিজের প্রার্থীতার বিষয়ে ঘোষণা করেন, যেটি তাকে ২৬ মে ২০১৯ সালে দ্বিতীয় দফায় জয়লাভ করতে সহায়তা করে। তিনি ১২ জুলাই ২০১৯ তারিখে সরকারিভাবে রাষ্ট্রপতি পদে অভিষিক্ত  হন। অভিষেক হওয়ার ৪ দিন পর, ১৬ জুলাই তারিখে পোল্যান্ডে রাষ্ট্রপতি হিসেবে প্রথম বিদেশ সফর করেন।
### রাষ্ট্রপতি হিসেবে বিদেশ সফর

## ব্যক্তিগত জীবন
১৯৯০ সালে তিনি ডায়ানা নউসেদীনকে বিয়ে করেন। ব্যক্তিগত জীবনে তাদের দুই কন্যা সন্তান রয়েছে। 
স্থানীয় ভাষা হিসেবে গিতানাস নউসেদা লিথুয়ানীয় ভাষা ছাড়াও ইংরেজি, জার্মান ও রুশ ভাষায়ও তিনি কথা বলতে পারেন।

## সম্মাননাসমূহ
### জাতীয় সম্মাননা
*:
* গ্র্যান্ড মাস্টার ও গ্র্যান্ড ক্রস অ্যাওয়ার্ড অর্জন (১২ জুলাই ২০১৯)

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিথুয়ানীয় অর্থনীতিবিদ
বিষয়শ্রেণী:লিথুয়ানীয় রাজনীতিবিদ
বিষয়শ্রেণী:ভিলনিউসের ব্যক্তি
বিষয়শ্রেণী:ক্লাইপেদার রাজনীতিবিদ
বিষয়শ্রেণী:ভিলনিউস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লিথুয়ানিয়ার রাষ্ট্রপতি
বিশ্ব হৃৎপিণ্ড দিবস

**বিশ্ব হৃৎপিণ্ড সংস্থা** বা **ওয়ার্ল্ড হাৰ্ট ফেডারেশন** World Heart Federation (WHF)  সুইজারল্যান্ডের জেনেভাস্থিত একটি বেসরকারি প্রতিষ্ঠান।
১৯৭৮ সালে *ইন্টারন্যাশনাল সোসাইটি অব কাৰ্ডিওলজি (International Society of Cardiology)* এবং ১৯৭০ সালে স্থাপিত *ইন্টারন্যাশনাল কাৰ্ডিওলজি ফেডারেশন (International Cardiology Federation) নামক প্রতিষ্ঠান দুটি একত্ৰিত হয়ে *ইন্টারন্যাশনাল সোসাইটি এণ্ড ফেডারেশন অব কাৰ্ডিওলজি (International Society and Federation of Cardiology) গঠন করে। ১৯৯৮ সালে এর নাম পরিবর্তন করে *ওয়ার্ল্ড হার্ট ফেডারেশন* রাখা হয়।

এই ফেডারেশন *ওয়ৰ্ল্ড কংগ্রেস অব কাৰ্ডিওলজি* অনুষ্ঠিত করে। ১৯৩৩ সালে হৃদরোগ বিশেষজ্ঞদের একটি প্ৰাথমিক ও অনানুষ্ঠানিক আন্তর্জাতিক সভা প্ৰাগে অনুষ্ঠিত করা হয়েছিল কিন্তু মেক্সিকোতে হওয়া অন্তিম অনুষ্ঠানের পর থেকে, এডভেণ্ট অব নাজিম ও দ্বিতীয় বিশ্বযুদ্ধের জন্য এই পালনে বাধার সৃষ্টি হয়েছিল। ১৯৫০ সালে প্রথমবার প্ৰকৃত ওয়ার্ল্ড কংগ্রেস অনুষ্ঠিত হয়েছিল।

১৯৪৬ সালে স্থাপিত ইন্টারন্যাশনাল সোসাইটি অব কাৰ্ডিওলজি ১৯৫০ সালের সেপ্টেম্বর মাসে প্যারিসে প্রথম "ওয়ার্ল্ড কংগ্রেস অব কাৰ্ডিওলজি" অনুষ্ঠিত করা হয়েছিল। পরবর্তী কংগ্রেসগুলি ২০০৬ সাল থেকে ৪ বছর অন্তর পালন করে আসা হচ্ছিল; তারপর থেকে এটি দুবছর অন্তর অনুষ্ঠিত করার সিদ্ধান্ত নেওয়া হয়।

বিশ্ববাসীকে হৃদরোগ ও স্ট্রোক ইত্যাদি জীবননাশী রোগ সম্পর্কে সচেতনতা সৃষ্টির উদ্দেশ্যে ২০০০ সাল থেকে **বিশ্ব হৃদপিণ্ড দিবস** পালন করে আসা হচ্ছে।

## তথ্যসূত্র

## বহিঃসংযোগ
*World Heart Federation Official Website

বিষয়শ্রেণী:উদ্‌যাপন
মনু নদী প্রকল্প

**মনু নদী প্রকল্প** হলো বাংলাদেশের উত্তর-পূর্বাঞ্চলে সর্ব-বৃহত্তম সেচ ও পানি ব্যবস্থাপনা বিষয়ক প্রকল্প। এ প্রকল্পটির মাধ্যমে মৌলভীবাজার জেলার দুটি উপজেলার ২২,৫৮০ হেক্টর জমিতে সেচ সুবিধা প্রদান করা হচ্ছে। এই প্রকল্পটির কাজ শুরু হয় ১৯৭৫-৭৬ অর্থবছরে এবং এটি সমাপ্ত হয় ১৯৮২-৮৩ অর্থবছরে। প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের অধীনস্থ পানি উন্নয়ন বোর্ড। এই প্রকল্পের ফলে বন্যা নিয়ন্ত্রণের পাশাপাশি শুষ্ক মৌসুমে জমিতে সেচ কাজও করা সম্ভব হচ্ছে।

## অবস্থান
মৌলভীবাজার শহরের মধ্য দিয়ে প্রবাহিত হওয়া মনু নদী একটি আন্তর্জাতিক নদী; ভারতের ত্রিপুরা রাজ্যের পাহাড়ি এলাকা হতে উৎপন্ন হওয়া ১৬৬ কিলোমিটার দৈর্ঘের মনুর ৯৩ কিলোমিটার পড়েছে ভারতে এবং অবশিষ্ট ৭৩ কিলোমিটার বাংলাদেশে রয়েছে যা মৌলভীবাজার জেলার কুলাউড়া উপজেলার শরীফপুর ইউনিয়নের তেলিবিল এলাকা দিয়ে বাংলাদেশে প্রবেশ করে কুলাউড়া, রাজনগর ও মৌলভীবাজার সদর উপজেলার ওপর দিয়ে প্রবাহিত হয়ে কুশিয়ারা নদীতে গিয়ে মিশেছে। সম্পূর্ণ মনু নদের উপরই এই প্রকল্পটি বাস্তবায়িত হয়েছে এবং এর উভয় তীর সংরক্ষণ করা হয়েছে এর আওতায়।

## ইতিহাস
বাংলাদেশ সরকারের পানি সম্পদ মন্ত্রণালয়ের অধীনস্থ পানি উন্নয়ন বোর্ড ১৯৭৫-৭৬ অর্থবছরে এই প্রকল্পটির কাজ শুরু করে এবং ১৯৮২-৮৩ অর্থবছরে এই প্রকল্পটির কাজ সমাপ্ত হয়।
## প্রকল্প
এটি একটি বহুমুখী প্রকল্প যার অধীনে সেচের পানি সরবরাহের জন্য সেচ খাল খনন; নদীর পার্শ্ববর্তী এলাকায় বন্যার পানি প্রবেশ নিয়ন্ত্রণ করার জন্য ভেড়িবাঁধ নির্মাণ ও বর্ষা মৌসুমে বা অন্যান্য সময়ে পার্শ্ববর্তী এলাকায় জমে যাওয়া পানি নিষ্কাশনের জন্য রেগুলেটর যুক্ত স্লুইস গেইট নির্মাণ করা হয়েছে। 

## গৃহীত পদক্ষেপ
মনু নদী প্রকল্পের বিভিন্ন ধাপে যেসকল ব্যবস্থাদি গৃহীত হয়েছে তার মধ্যে রয়েছে -

* সেচ খাল খনন : মনু নদী থেকে শুষ্ক মৌসুমে পার্শ্ববর্তী এলাকার কৃষি জমির জন্য সেচের পানি সরবরাহ করার লক্ষ্যে বেশ কিছু খাল খনন করা হয়েছে এবং  এক্ষেত্রে সেচ প্রকল্পের আওতাভূক্ত জমিতে মনু নদীর পানি গেইট বন্ধ করে হেড আপ করে গ্রাভিটি ফ্লো পদ্ধতিতে এসকল সেচ খালগুলোর মাধ্যমে জমিটিতে পৌছানো হয়।
* ভেড়িবাঁধ নির্মাণ : মনু নদী প্রকল্পের আওতায় মনু ও কুশিয়ারা নদীতে ৫০ কিলোমিটার দীর্ঘ ভেড়িবাঁধ নির্মিত হয়েছে। সেচ প্রকল্পের অবিচ্ছেদ্য অংশ হিসেবে নির্মিত এই বাধঁ মূলতঃ বন্যা নিয়ন্ত্রণের জন্যে তৈরি করা হয়েছে যার ফলে নদীর পানি বর্ষা মৌসুমে উপচে পার্শ্ববর্তী ভূমিতে প্রবেশ করতে পারে না।

## বর্তমান অবস্থা
দীর্থদিন যাবত্‌ রক্ষণাবেক্ষণের অভাব ও সময় পরিক্রমায় নদীল নাব্যতার সংকটের কারণে নদীটি বর্তমানে গভীরতা হারিয়েছে, ফলে প্রতিবছরই এর দ্বারা সংলগ্ন এলাকার অধিবাসীরা ক্ষতিগ্রস্ত হচ্ছে এবং সেচ প্রকল্পের লক্ষ্যও ব্যাহত হচ্ছে; যার ফলশ্রতিতে এসব সমস্যা সমাধানের লক্ষ্যে মনু নদে বাঁধ নির্মাণে ১৩০০ কোটি টাকার একটি প্রকল্প হাতে নেয়া হয়েছে। ইতিপূর্বেও আরো একটি প্রকল্পের আওতায় বন্যা প্রবণ এলাকা হিসাবে পরিচিতি মৌলভীবাজার ও কুলাউড়া অংশের মনু নদের ২৩ কিলোমিটারে নাব্যতা বৃদ্ধির লক্ষে ২৩ কোটি ৯০ লাখ ৪০ হাজার টাকায় অপর একটি প্রকল্প গ্রহণ করেছিলো নৌ-পরিবহন মন্ত্রণালয়াধীন বিআইডব্লিউটিএ।

## আরও দেখুন
* পানি সম্পদ মন্ত্রণালয়;
* বাংলাদেশ পানি উন্নয়ন বোর্ড;
* বাংলাদেশের সেচ প্রকল্পসমূহ।

## তথ্যসূত্র

## বহিঃসংযোগ
* মনু নদী প্রকল্প  - পাউবো কর্তৃক প্রকাশিত একটি ব্রোশিয়র।

বিষয়শ্রেণী:বাংলাদেশের সেচ প্রকল্প
বিষয়শ্রেণী:১৯৭৬-এ বাংলাদেশে প্রতিষ্ঠিত
সরকার (পদবি)

উপমহাদেশে **সরকার**  অত্যন্ত অভিজাত সম্ভ্রান্ত ও শিক্ষিতশ্রেণির মানুষের বংশ বলেই পরিচিত। "সরকার" শব্দটি ফার্সি ভাষা থেকে আগত। এর অর্থ প্রভু, মালিক, ভূস্বামী, শাসনকর্তা, রাজা।  মোঘল আমলে এদেশের স্থানীয় শিক্ষিত ধর্নাঢ্য  ব্যক্তিবর্গকে ও রাজার প্রধান কর্মচারী এবং সম্পত্তি দেখাশুনার কাজে নিয়োজিত ব্যক্তিকে *সরকার* বলা হতো। 

বর্তমান সময়ে রাষ্ট্র পরিচালনাকারী রাজনৈতিক দলকে যেমন রাষ্ট্র বা দেশের সরকার বলা হয় মোঘল আমলে শিক্ষিত/বুদ্ধিজীবী ব্যক্তিবর্গকে কিংবা সাম্রাজ্য দেখাশোনার কাজে নিয়োজিত কর্মচারী, মন্ত্রী অথবা শাসনকর্তাকে সরকার বলা হতো।

বর্তমানে  পটুয়াখালী জেলার পুরান বাজার, মিঠাপুকুর পাড় (পটুয়াখালী জমিদার বাড়ি), ময়মনসিংহ জেলার সদর (সাধু সরকারের বংশধররা সহ) টাংগাইল জেলার গোপালপুর ও ঘাটাইল থানায় এবং নীলফামারি সদরে সহ দেশের বিভিন্ন স্থানে  সরকার বংশের পরিবার আছে।

বাঙালি হিন্দু ও মুসলিম উভয় সম্প্রদায়ের মধ্যেই এ পদবির ব্যবহার আছে।

## পদবির ব্যবহারকারী
এ পদবী সাধারণত ভারতীয় উপমহাদেশে ব্যবহার করা হয়।

## নামজাদা আশখাস
*কুড়িপাড়ার সরকার বংশ (কাজীপুর, সিরাজগঞ্জ)
**মুহাম্মদ মনসুর আলী সরকার, বাংলাদেশের সাবেক প্রধানমন্ত্রী
**ডাঃ মোহম্মদ সেলিম সরকার, সাবেক সাংসদ
**মোহাম্মদ নাসিম সরকার, সাবেক মন্ত্রী
**তানভীর শাকিল সরকার জয়، সংসদ সদস্য
*রাজারামপুরের সরকার বংশ (চাঁপাইনবাবগঞ্জ)
**ফুকা ডিপটি মাহাতাব উদ্দিন সরকার (১৯০৩–১৯৭৩), সাবেক সংসদ সদস্য ও ম্যাজিস্ট্রেট
**ডাঃ ফসিউদ্দিন মাহতাব সরকার, বাংলাদেশের অর্থমন্ত্রী
*মনসুর আলী সরকার, রাজনীতিবিদ ও মুক্তিযোদ্ধা
*মোহাম্মদ আলী সরকার, সংসদ সদস্য
*এমরান আলী সরকার (মৃঃ ২০০৭), সাবেক সাংসদ
*নওশের আলী সরকার, সাবেক সাংসদ
*ইউনুস আলী সরকার, সংসদ সদস্য
*জাহাঙ্গীর আলম সরকার (পঃ ১৯৫৫), সংসদ সদস্য
*আবু হোসেন সরকার (১৮৯৪-১৯৬৯), পূর্ব পাকিস্তানের প্রধানমন্ত্রী 
*আমজাদ হোসেন সরকার (১৯৫৮-২০২১), সাবেক সাংসদ
*শামসুল হোসেন সরকার, রাজনীতিবিদ ও মুক্তিযোদ্ধা
*জাকির হোসেন সরকার, সংসদ সদস্য
*মুহম্মদ ওয়ায়েছ সরকার, পাকিস্তান আইনসভা ও জাতীয় পরিষদের সদস্য
*হাবিব উল্লাহ সরকার, সাবেক সাংসদ
*রেজাউল হক সরকার, সাবেক সাংসদ
*সাহেদা সরকার, সাবেক সাংসদনী
*আব্দুল্লাহ সরকার (১৯৪২–২০১৩), বাসদ-এর প্রতিষ্ঠাতা
*আব্দুল বারী সরকার (মৃঃ ২০২১), সাবেক সাংসদ
*অবদুল বারী সরকার, সাবেক সাংসদ
*আব্দুর রশীদ সরকার (পঃ ১৯৫৫), সাবেক সাংসদ ও উকিল
*আব্দুল মালেক সরকার (মৃঃ ২০২৩), সাবেক সাংসদ
*আবদুল মতিন সরকার, সংসদ সদস্য
*আব্দুল হান্নান সরকার (পঃ ১৯৮২), আন্তর্জাতিক ক্রিকেটার
*হামিদুজ্জামান সরকার, রাজনীতিবিদ ও মুক্তিযোদ্ধা
*ওয়াহিদুজ্জামান সরকার, সাবেক সাংসদ
*শহীদুজ্জামান সরকার, সংসদ সদস্য
*রফিক উদ্দিন সরকার (মৃঃ ১৯৮১), রাজনীতিবিদ ও মুক্তিযোদ্ধা
*হাসান উদ্দিন সরকার, রাজনীতিবিদ ও মুক্তিযোদ্ধা
*আফতাব উদ্দিন সরকার (পঃ ১৯৫০), সংসদ সদস্য
*মোহাম্মদ ময়েন উদ্দিন সরকার, সাবেক সাংসদ
*জমির উদ্দিন সরকার (পঃ ১৯৩১), সাবেক ভারপ্রাপ্ত রাষ্ট্রপতি
*মকবুলার রহমান সরকার (১৯২৮–১৯৮৫), রাজশাহী বিশ্ববিদ্যালয়ের সাবেক উপাচার্য

## আরও দেখুন
*পাটোয়ারী (দ্ব্যর্থতা নিরসন)
*মৃধা
*বিশ্বাস (পদবি)
*শিকদার (পদবি)
*মণ্ডল (উপাধি)

## তথ্যসূত্র

বিষয়শ্রেণী:বাঙালি পদবি
বিষয়শ্রেণী:বাঙালি মুসলিম পদবি
বিষয়শ্রেণী:পদবিসমূহ
মাধবদী গুপ্তরায় জমিদার বাড়ি

**মাধবদী গুপ্তরায় জমিদার বাড়ি** বাংলাদেশ এর নরসিংদী জেলার নরসিংদী সদর উপজেলার মাধবদী গ্রামে অবস্থিত এক ঐতিহাসিক জমিদার বাড়ি। 

## ইতিহাস
বাংলার প্রথম নবাব মুর্শিদ কুলি খানের শাসনামলে মুন্সি বিশ্বনাথ জায়গীরদারি ক্রয় করে এখানে জমিদারী প্রতিষ্ঠা করেন। জমিদার বিশ্বনাথ বিভিন্ন ভাষায় পণ্ডিত ছিলেন। তিনি একাধারে বাংলা, সংস্কৃত, ফার্সি ও ইংরেজি ভাষায় পণ্ডিত ছিলেন। যার ফলস্বরূপ তিনি মুঘলদের কাছ থেকে এই মুন্সি খেতাব লাভ করেন। তিনি জমিদারী প্রতিষ্ঠা করার পর পরবর্তীতে তার বংশধররা এখানে জমিদারী পরিচালনা করতে থাকেন। এই জমিদার বংশধরদের হাত ধরেই বাংলাদেশের সর্ববৃহৎ কাপড়ের বাজার "বাবুরহাট" প্রতিষ্ঠিত হয়।

## অবকাঠামো

## বর্তমান অবস্থা

## তথ্যসূত্র

বিষয়শ্রেণী:জমিদার বাড়ি
বিষয়শ্রেণী:নরসিংদী সদর উপজেলা
২০১৮-১৯ ভারত নারী ক্রিকেট দলের শ্রীলঙ্কা সফর

ভারত মহিলা ক্রিকেট দল ২০১৮ এর সেপ্টেম্বরে শ্রীলঙ্কা মহিলা ক্রিকেট দলের সাথে খেলার জন্য শ্রীলঙ্কা সফর করে। সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ, এবং পাঁচটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। খেলাগুলো অনুষ্ঠিত হয় গালে, কাতুনায়েক ও কলম্বোতে। ভারত মহিলা দল ডব্লিউওডিআই সিরিজটি ২-১ এ জয় লাভ করে। এবং ডব্লিউটি২০আই সিরিজের দ্বিতীয় খেলাটি ফলাফলহীন সমাপ্ত হলে, ৪-০ তে জয় লাভ করে। 

## দলীয় সদস্য

## ডব্লিউওডিআই সিরিজ
### ১ম ডব্লিউওডিআই

### ২য় ডব্লিউওডিআই

### ৩য় ডব্লিউওডিআই

## ডব্লিউটি২০আই সিরিজ
### ১ম ডব্লিউটি২০আই

### ২য় ডব্লিউটি২০আই

### ৩য় ডব্লিউটি২০আই

### ৪র্থ ডব্লিউটি২০আই

### ৫ম ডব্লিউটি২০আই

## তথ্যসূত্র

## বহিঃসংযোগ
* ক্রিকইনফোতে সিরিজটি

বিষয়শ্রেণী:২০১৭-২০ আইসিসি নারী চ্যাম্পিয়নশিপ
বিষয়শ্রেণী:২০১৮-এ শ্রীলঙ্কান ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
মাদারেজুন নবুওয়াত

**মাদারেজুন নবুওয়াত** বইটি একটি জীবনী গ্রন্থ। মুহাম্মাদ সাল্লাল্লাহু আলাইহি ওয়া আলিহি ওয়া সাল্লামার জীবনীর ওপর লিখিত বিখ্যাত সিরাত গ্রন্থ।  উপমহাদেশের শ্রেষ্ঠ মুহাদ্দিস শায়খ আবদুল হক মুহাদ্দিস দেহলভী (রাহ) ফার্সি ভাষায় এটি রচনা করেন।

## আরো দেখুন

* সুন্নি গ্রন্থের তালিকা

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:১৭শ শতাব্দীর ভারতীয় বই
বিষয়শ্রেণী:ভারতীয় ধর্মপাঠ্য
বিষয়শ্রেণী:ভারতীয় অ-কল্পকাহিনী বই
শেখ মুজিবুর রহমানের তৃতীয় মন্ত্রিসভা

**শেখ মুজিবুর রহমানের তৃতীয় মন্ত্রিসভা** ২৫ জানুয়ারি ১৯৭৫ সালে এই মন্ত্রিসভাটি গঠিত হয়। শেখ মুজিবুর রহমানের বাকশাল সরকারেরও মন্ত্রিসভা ছিল এটি।

## মন্ত্রিসভার সদস্যগণ
এই মন্ত্রিসভাটি নিম্নলিখিত মন্ত্রীদের সমন্বয়ে গঠিত হয়েছিল:

## তথ্যসূত্র


## বহিঃসংযোগ

বিষয়শ্রেণী:বাংলাদেশের রাজনীতি
বিষয়শ্রেণী:মুজিবী আমল
বিষয়শ্রেণী:প্রথম জাতীয় সংসদ‎
বিষয়শ্রেণী:১৯৭৫-এ বাংলাদেশে প্রতিষ্ঠিত
স্ট্যাটকাউন্টার

**স্ট্যাটকাউন্টার** হলো ওয়েবসাইটের ট্রাফিক বিশ্লেষণ সংক্রান্ত একটি ওয়েবসাইট। যেকোনো ব্যবহারকারী স্ট্যাটকাউন্টারে বিনামূল্যে রেজিষ্ট্রেশন করে নিজস্ব ওয়েবসাইটের ওয়েবসাইট ভিজিটর সংখ্যা ও বিশ্লেষণ সংক্রান্ত পরিসংখ্যান দেখতে পারে। এটি ১৯৯৯ সালে প্রতিষ্ঠিত হয়।
ওয়েবসাইটির মূল সেবা "ওয়েবসাইট প্রদর্শন সংখ্যা (Page Views) বা ওয়েবসাইট ভিজিটর সংখ্যা" সাধারণত যে কেউ বিনামূল্যে ব্যবহার করতে পারে। কিন্তু এটির উন্নত সেবাটি ব্যবহারের ক্ষেত্রে প্রতিমাসে US$৫ থেকে US$১১৯ ডলার পর্যন্ত খরচ পড়ে থাকে। স্ট্যাটকাউন্টার ওয়েবসাইটটি  আয়ারল্যান্ডের ডাবলিন ভিত্তিক ওয়েবসাইট, যদিও এটির পরিষেবা বিশ্বব্যাপী চালু আছে। ২০১৯ সালের মে মাসের হিসাব অনুযায়ী, সারাবিশ্বের সকল ওয়েবসাইটের ০.৯ শতাংশ ওয়েবসাইটে স্ট্যাটকাউন্টারের পরিষেবা ব্যবহার করা হচ্ছে।

স্ট্যাটকাউন্টার প্রতিমাসে ৩ মিলিয়ন সাইট থেকে তাদের গ্রাহকদের ১৫ বিলিয়ন বার ওয়েবসাইটের প্রদর্শন বা ভিজিট সংখ্যা হিসাব করে থাকে।
এই কোম্পানিটি অডান কুলেন ১৬ বছর বয়সে ১৯৯৯ সালে প্রতিষ্ঠা করেন। কুলেন ২০০৮ সালে আরকম গোল্ডেন স্পাইডার অ্যাওয়ার্ড কর্তৃক "ইন্টারনেট হিরো" পুরস্কার প্রাপ্ত হন। এছাড়াও তিনি ২০০৭ সালে বিজনেস উইক বা বাণিজ্য সপ্তাহে ইউরোপের তরুণ বর্ষসেরা উদ্দোক্তা নির্বাচিত হন। 
২০০৮ সালে কোম্পানিটি বিশ্বব্যাপী তাদের ওয়েবসাইটের ২ মিলিয়ন সংখ্যক গ্রাহকের মাইলফলক স্পর্শ অতিক্রম করেন।

## তথ্যসূত্র

## বহিঃসংযোগ
* ওয়েবসাইট লিংক https://statcounter.com

বিষয়শ্রেণী:অনলাইন কোম্পানি
বিষয়শ্রেণী:ইন্টারনেট কোম্পানি
বিষয়শ্রেণী:ওয়েবসাইট
মোহাম্মদ এবাদত হোসেন মন্ডল

**মোহাম্মদ এবাদত হোসেন মন্ডল** বাংলাদেশ জাতীয়তাবাদী দলের রাজনীতিবিদ ও বাংলাদেশের প্রাক্তন সংসদ সদস্য। তিনি ১৯৭৯ সালে দ্বিতীয় জাতীয় সংসদ নির্বাচনে যশোর-৩ আসন থেকে বিএনপির হয়ে সংসদ সদস্য নির্বাচিত হন। তিনি শিল্পমন্ত্রণালয় সংসদীয় স্থায়ী কমিটির সদস্য ছিলেন।

## জীবনী
মোহাম্মদ এবাদত হোসেন মন্ডল ১৯৩৯ সালে ঝিনাইদহের কালীগঞ্জের নাটোপাড়া গ্রামে জন্মগ্রহণ করেন। তিনি ১৯৭৯ সালে যশোর-৩ আসন থেকে সাংসদ হিসেবে নির্বাচিত হয়েছিলেন। ১৯৯০ সালে তিনি জাতীয় পার্টিতে যোগদান করেন।

মোহাম্মদ এবাদত হোসেন মন্ডল ২০১৯ সালের ২২ ডিসেম্বর ঝিনাইদহ সদর হাসপাতালে ৮০ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ঝিনাইদহ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:১৯৩৯-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
পেঁয়াজ পিঠা

**পেঁয়াজ পিঠা** এক ধরনের মিষ্টি জাতীয় পিঠা যার প্রধান উপাদান পেঁয়াজ। চীন, জার্মানি, কোরিয়া, সুইজারল্যান্ডসহ পৃথিবীর অনেক দেশে পেঁয়াজের পিঠা খাওয়ার প্রচলন আছে। অঞ্চল ভেদে বিভিন্ন ধরনের বৈচিত্র‍্যপূর্ণ পেঁয়াজ পিঠা পাওয়া যায়। 
## বর্ণনা
কেক জাতীয় পিঠা তৈরিতে অন্যান্য যেসকল সাধারণ উপাদান ব্যবহার করা হয় পেঁয়াজ পিঠায় তার সাথে প্রধান হিসেবে পেয়াজ যোগ করা হয়। সিদ্ধ পেঁয়াজ ব্যবহার করলে পেঁয়াজ পিঠায় পেঁয়াজের ঝাঁঝ কমে যায়। আলু কিংবা বেকন ব্যবহার করা হয় পিঠায়। কটেজ চীজ ও টক দই ব্যবহার করা যেতে পারে। পেঁয়াজ ব্যবহার করে চকোলেট কেকও তৈরি করা যায়। চীন, জার্মানি, কোরিয়া, সুইজারল্যান্ড, ওয়েলসসহ অন্যান্য দেশে পেঁয়াজ কেক প্রচলিত।

চীনা রন্ধনশৈলীতে, পেঁয়াজ পিঠা  তৈরিতে স্ক্যালিয়ন ব্যবহার করা হয়। সাধারণ চীনা পেঁয়াজ কেকে থাকে ময়দা, লার্ড, স্প্রিং অনিয়ন এবং লবণ।

## প্রকারভেদ

### ''লাওবিং''
  
*[[লাওবিং]]* হচ্ছে এক ধরনের প্যানকেক যা ময়দা,  পানি ও লবণ দিয়ে তৈরি করা হয়। স্ক্যালিয়ন প্রাথমিক উপাদান হিসেবে যোগ করা হয়। আবার অনেক সময় লাওবিং এর সাথে পরিবেশন করা হয়।

### ''পাজেয়ন''
*[[পাজেয়ন]]* হচ্ছে কোরীয় রন্ধনশৈলীর জেয়ন প্যানকেক। এটা ময়দা, ডিম এবং সবুজ পেয়াজ কিংবা লিক ব্যবহার করে তৈরি করা হয়। চালের আটা,  সিফুড, গরু ও শুকরের মাংস ইত্যাদিও ব্যবহার করা হয়। ডংনে পাজেয়ন তৈরিতে সবুজ পেয়াজ ও সামুদ্রিক খাবার ব্যবহার করা হয়।


File:Korean pancake-Haemul pajeon-03.jpg|*হেইমুল পাজেয়ন* 


## তথ্যসূত্র

বিষয়শ্রেণী:ঝাল পিঠা
বিষয়শ্রেণী:পিঁয়াজ-ভিত্তিক খাদ্য
বিষয়শ্রেণী:কেক
খালেদুর রহমান টিটো

**মোহাম্মদ খালেদুর রহমান টিটো**( ১ মার্চ ১৯৪৫- ১০ জানুয়ারি ২০২১)  একজন বাংলাদেশ আওয়ামী লীগের রাজনীতিবিদ, সাবেক মন্ত্রী এবং যশোর-৩ আসনের সংসদ সদস্য।
## প্রাথমিক জীবন
১৯৪৫ সালের ১ মার্চ কলকাতায় জন্মগ্রহণ করেন। পিতা মরহুম অ্যাডভোকেট হবিবুর রহমান। মাতা মরহুম করিমা খাতুন। সাত ভাইবোনের মধ্যে টিটো দ্বিতীয়।তিনি ১৯৬০সালে ঐতিহ্যবাহী বিদ্যাপীঠ যশোর জিলা স্কুল থেকে ম্যাট্রিক পাশ করেন।একই ব্যাচের জনাব তরিকুল ইসলাম তারা স্কুল জীবনের বাল্যবন্ধু।১৯৬৩ সালে ঢাকার কায়েদে আজম কলেজ থেকে ইন্টারমিডিয়েট পাস করেন। ১৯৬৭ সালে কারাগারে থাকার সময়ই যশোর সরকারি মাইকেল মধুসূদন কলেজ থেকে তার গ্রাজুয়েশন হয়।
রাজশাহী বিশ্ববিদ্যালয়ে পরিসংখ্যান বিভাগে মাস্টার্সে ভর্তি হলেও রাজনৈতিক কারণে পড়া শেষ করতে পারেননি টিটো।

## পেশা
১৯৬৩ সালে যশোর এমএম কলেজে পড়ার সময় ছাত্র ইউনিয়নের মাধ্যমে রাজনীতি হাতে খড়ি হয় খালেদুর রহমান টিটোর। পরে বাম ধারার শ্রমিক রাজনীতিতে জড়িয়ে পড়েন।১৯৭৪ সাল থেকে ন্যাশনাল আওয়ামী পার্টি (ভাসানী-ন্যাপ) করা এ নেতা ১৯৭৮ সালে প্রেসিডেন্ট নির্বাচনে ন্যাপের পক্ষ থেকে জিয়াউর রহমানকে সমর্থন দিয়েছিলেন। পরে ১৯৮১ সালে ‘গণতান্ত্রিক পার্টি’ গঠিত হলে তিনি স্ট্যান্ডিং কমিটির সদস্য হন।১৯৮৪ সালে যশোর পৌরসভার চেয়ারম্যান নির্বাচিত হন। তিনি জাতীয় পার্টির মহাসচিব হিসাবে দায়িত্ব পালন করেছিলেন। ১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়ন নিয়ে যশোর-৩ আসন থেকে সংসদ সদস্য নির্বাচিত হয়ে ছিলেন। সে মেয়াদে তিনি মন্ত্রী ছিলেন।তিনি বাংলাদেশ জাতীয়তাবাদী দলেও কাজ করেছেন। ১৯৮৭ সালে তিনি জাতীয় পার্টির কেন্দ্রীয় সাংগঠনিক সম্পাদক হন। ১৯৯১ এর শেষে জাতীয় পার্টির মহাসচিব হন এবং ১৯৯৬ সালে নির্বাচনের আগমুহূর্ত পর্যন্ত তিনি এ দায়িত্ব পালন করেন। তিনি ২০০০ সালের ৯ মার্চ বাংলাদেশ আওয়ামী লীগ সভানেত্রী শেখ হাসিনাকে ফুল উপহার দিয়ে বাংলাদেশ আওয়ামী লীগে যোগ দিয়েছিলেন।  তিনি ২০০৮ সালের ২৯ ডিসেম্বরের নবম জাতীয় সংসদ নির্বাচনে যশোর-৩ আসন থেকে বাংলাদেশ আওয়ামী লীগের প্রার্থী হিসাবে সংসদ সদস্য নির্বাচিত হন।  ২০০২ সালের ২২ এপ্রিল সাবেক মন্ত্রী তারিকুল ইসলাম, দৈনিক লোকসমাজের প্রকাশক, মানহানির অভিযোগে মামলা করেন।  ২০১৫ সালের মার্চ মাসে যশোরের তার বাড়িতে হামলা করা হয়েছিল। 

## ব্যক্তিগত জীবন

১৯৭২ সালের ১৮ মে যশোর শহরের চুড়িপট্টি এলাকার মেয়ে রওশন আরা বেগম বিন্তকের সঙ্গে বিবাহবন্ধনে আবদ্ধ হন তিনি। তিনি তিন পুত্রসন্তানের জনক। তার স্ত্রী ২০০৭ সালে মারা যান। তার বড় ছেলে বড় ছেলে মাশুক হাসান জয় একজন ব্যাবসায়ী তার মেজ ছেলে খালিদ হাসান জিউস একজন আইনজীবী|

## মৃত্যু

তিনি ২০২১ সালের ১০ ই জানুয়ারী বার্ধক্যজনিত রোগে মৃত্যু বরণ করেন।

## তথ্যসূত্র

বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:যশোর জেলার রাজনীতিবিদ
বিষয়শ্রেণী:যশোরের ব্যক্তি
বিষয়শ্রেণী:যশোর জিলা স্কুলের প্রাক্তন শিক্ষার্থী
বিষয়শ্রেণী:সরকারি মাইকেল মধুসূদন কলেজের প্রাক্তন শিক্ষার্থী
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:১৯৪৫-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:এরশাদের মন্ত্রিসভার সদস্য
রাধিকা মদান

**রাধিকা মদন** একজন ভারতীয় চলচ্চিত্র অভিনেত্রী এবং টেলিভিশন ব্যক্তিত্ব। প্রাথমিকভাবে, মদন নতুন দিল্লিতে নাচের শিক্ষক হিসেবে কাজ করা শুরু করেন। ২০১৪ সালে তিনি শক্তি অরোরার বিপরীতে কালারসর নাটক "মেরে আশিকি তুমসে হি" এর মাধ্যমে টেলিভিশনে আত্মপ্রকাশ করেন। শোটি ২০১৬ সালে শেষ হয়। এরপর তিনি বিশাল ভরদ্বাজ এর সাথে কমেডি চলচ্চিত্র "পটাখা" (২০১৮) এর মাধ্যমে বলিউড এ আত্মপ্রকাশ করেন, যার জন্য তিনি ফিল্মফেয়ার সেরা নবাগত অভিনেত্রী এবং ফিল্মফেয়ার সেরা অভিনেত্রী (সমালোচকদের ধারা) এর মনোনয়ন লাভ করেন।

## প্রাথমিক এবং কর্মজীবন
মদন দিল্লিতে তার কর্মজীবন শুরু করেন ধারাবাহিক নাটক মেরি আশিকি তুমসে হি এর মাধ্যমে, যা কালারসতে দেড় বছর স্থায়ী হয়েছিলো। তার সাথে তিনি নাচের প্রতিযোগিতামূলক অনুষ্ঠান "ঝালাখ দিখলাযার" ৮ম মৌসুমেও অংশ নিয়েছিলেন।

টেলিভিশনের পর মদন বিশাল ভরদ্বাজের কমেডি চলচ্চিত্র "পটাখা" এর মাধ্যমে বলিউডে আত্মপ্রকাশ করেন, যাতে তিনি সানিয়া মালহোত্রার সাথে কাজ করেন। চলচ্চিত্রটি চরণ সিং পথিক এর ছোট গল্প "দো বেহেন" এর উপর তৈরি হয়। গল্পে রাজস্থান এর দুইজন বোনের কথা উঠে এসেছে। গল্পটি পথিল ভাইদের স্ত্রীদের উপর ভিত্তি করে লেখা হয়েছিলো। মদন এবং মালহোত্রা দুইজনি গল্পের আসল নারী চরিত্রের সাথে দেখা করেছিলেন, তাদের চরিত্র ফুটিয়ে তোলার জন্য। যার জন্য তারা জয়পুর এর রন্সি নামক গ্রামে কিছুদিন ছিলেন এবং রাজস্থানি উপভাষা শিখেছিলেন; তার সাথে তার গরুর দুধ দোহানো, দড়ির উপর চলা, গোবর দিয়ে দেয়ালের আস্তরণ করা এবং মাটির ঠেলা মাথায় নিয়ে অনেকদূর চলাও শিখেছিলেন। তারা এর জন্য তাদের ১০ কেজি ওজনও বাড়িয়েছিলেন। রাজা সেন চলচ্চিত্রটর সমালোচনায় লিখেছিলেন, "রাধিকা মদন বসসির ভূমিকায় অনেক ভালো অভিনয় করেছেন, বিশেষ করে ভাষা এবং মনোযোগের ক্ষেত্রে"।

মদন এরপর ভাসান বালার একশন কমেডি চলচ্চিত্র "মরদ কো ধরদ নেয়ি হোতায়" অভিনয় করেন। চলচ্চিত্রটি টরেন্টো আন্তর্জাতিক চলচ্চিত্র উৎসবে মধ্যরাতের পাগলামি বিভাগে প্রদর্শিত হয়, যেখানে চলচ্চিত্রটি "দর্শকদের পছন্দ: মধ্যরাতের পাগলামি" পুরস্কার জিতে নেয়। চলচ্চিত্রটি ২০১৮ সালের মামি চলচ্চিত্র উৎসবেও প্রদর্শিত হয়, যেখানে চলচ্চিত্রটি স্থায়ী জয়জয়কার লাভ করে। মদন চলচ্চিত্রটি সম্পর্কে বলেন তিনি যখন "মরদ কি ধরদ নেয়ি হোতা" সম্পর্কে জানেন তখন তিনি "লায়লা মজনু" (২০১৮) এর অডিশন দিচ্ছিলেন, কিন্তু তিনি পরের চলচ্চিত্রটিই পছন্দ করেন। তিনি চলচ্চিত্রটির সকল স্টান্ট নিজেই করেছিলেন এবং কিছু পুরাতন একশন সিনেমা দেখেছিলেন অভিনয় ফুটিয়ে তোলার জন্য। তিনি এর জন্য শারীরিক ব্যায়াম এর সময় আহত হয়েছিলেন; তার সাথে তিনি শারীরিক ব্যায়াম এর সময় প্রতিদিন কঠিন খাদ্য নিয়মও মেনে চলতেন। প্রদীপ ম্যানন "ফার্স্ট পোস্টে" চলচ্চিত্রটি সম্পর্কে বলেছেন "মদন চলচ্চিত্রে সুপ্রিকে উজ্জল করে তুলেছে" এবং আরো বলেছেন "তিনি তার প্রতিভার সঠিক ব্যবহার করেছেন"।

## টেলিভিশন

### বাস্তবধর্মী ভূমিকা

## চলচ্চিত্র

## পুরস্কার এবং মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:দিল্লির অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:১৯৯৫-এ জন্ম
বিষয়শ্রেণী:পাঞ্জাবি হিন্দু
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্ক্রিন পুরস্কার বিজয়ী
গাইবান্ধা

thumb|গাইবান্ধা পৌরসভার মহল্লা জিওকোড ম্যাপ

**গাইবান্ধা** বাংলাদেশের উত্তরাঞ্চলের একটি জেলা শহর। প্রশাসনিকভাবে এটি রংপুর বিভাগের গাইবান্ধা জেলার সদরদপ্তর। এর আয়তন ২৮.৫৮ বর্গকিলোমিটার ও জনসংখ্যা ৯৪,০৮৯ জন। এটি ক শ্রেণির পৌরসভা দ্বারা শাসিত হয়।

## নামকরণ
কথিত আছে, আজ থেকে প্রায় ৫২০০ বছর আগে গাইবান্ধা জেলার গোবিন্দগঞ্জ এলাকায় বিরাট রাজার রাজধানী ছিল। বিরাট রাজার প্রায় ৬০ (ষাট) হাজার গাভী ছিল। সেই গাভী বাঁধার স্থান হিসাবে গাইবান্ধা নামটি এসেছে বলে কিংবদন্তি রয়েছে।

## ভূগোল
গাইবান্ধা ২৫°১৯'৪৪" উত্তর অক্ষাংশ ও ৮৯°৩২'২৯" পূর্ব দ্রাঘিমা‌ংশে অবস্থিত। সমুদ্রপৃষ্ঠ থেকে এর গড় উচ্চতা ২৮ মিটার। এ শহরের আয়তন ২৮.৫৮ বর্গকিলোমিটার।

## জনসংখ্যা
২০১১ সালের আদমশুমারি অনুযায়ী গাইবান্ধার জনসংখ্যা ৯৪,০৮৯ জন। যার মধ্যে ৪৭১২৩ পুরুষ এবং ৪৬৯৬৬ জন নারী। এর মধ্যে পৌরসভা এলাকার জনসংখ্যা ৬৭৮৩৩ জন। নারী ও পুরুষের লিঙ্গ অনুপাত হল ১০০, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। গাইবান্ধা শহরের সাক্ষরতার হার ৬৬% (পৌরসভায় ৭৪.৫%), যেখানে জাতীয় শহুরে সাক্ষরতার হার ৫৯.৪%।

## উল্লেখযোগ্য ব্যক্তিত্ব

* মাহমুদ হাসান রিপন - রাজনীতিবিদ ও সংসদ সদস্য।
* ফজলে রাব্বী মিয়া - রাজনীতিবিদ
* আখতারুজ্জামান ইলিয়াস - কথাসাহিত্যিক।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:রংপুর বিভাগের জনবহুল স্থান